## Uredba o osnivanju Agencije za promicanje izvoza i ulaganja

### NN 102/2002 (4.9.2002.), Uredba o osnivanju Agencije za promicanje izvoza i ulaganja

# VLADA REPUBLIKE HRVATSKE

1669

Na teme­lju
članka 12. stavka 2. Zakona o ustanovama (»Narodne novine«, broj 76/93, 29/97 i
47/99), Vlada Republike Hr­vat­­ske je na sjednici održanoj 29. kolovoza 2002.
godine donijela

## UREDBU

### O OSNIVANJU AGENCIJE ZA PROMICANJE IZVOZA I ULAGANJA

Članak
1.

(1)
Ovom se Uredbom osniva Agencija za promica­nje izvoza i ulaga­nja (u da­lj­njem
tekstu: Agencija), te uređuje djelatnost, us­trojstvo, prava, obveze i izvori
sredstava Agencije.

(2)
Djelatnost Agencije je pruža­nje potpore hrvatskim izvoznicima prilikom ­njihova
izlaska na strana tržišta radi poveća­nja izvoza roba i usluga iz Republike
Hrvatske, kao i pruža­nje pomoći domaćim i stranim pravnim i fizičkim osobama
(u da­lj­njem tekstu: ulagačima) kod ulaga­nja u hrvatsko gospodarstvo.

Članak
2.

(1) U
obav­lja­nju djelatnosti promica­nja izvoza, Agencija:

1. pruža
pomoć hrvatskim izvoznicima prilikom izvoza roba i usluga, pronalaže­nja i
poveziva­nja sa stranim kupcima tih roba i usluga;

2.
obavještava izvoznike o uvjetima izvoza i pristupu tržiš­tima pojedinih zema­lja
ili grupa zema­lja, obavještava izvoznike o tenderima i pozivima na javne natječaje
uk­ljučivo i za projekte koje financiraju međunarodne financijske institucije;

3. organizira obrazova­nje izvoznika o novim
tehnikama pos­lova­nja u međunarodnoj trgovini, pristupu međunarodnim
financijskim i drugim organizacijama i institucijama, novim dostignu­ćima i
oblicima poslova­nja s inozemstvom, i sl.;

4. daje potporu izvoznicima pri sudjelova­nju na među­narod­nim
sajmovima i izložbama, istraživa­nju tržišta, izradi studija iz­vo­di­vosti
(feasibility studies) pri izvozu roba i usluga ili ulagač­kim projektima u
inozemstvu;

5. organizira gospodarska izaslanstva i trgovinske
misije u inozemstvo;

6. izrađuje i priprema promotivne publikacije i
ostale oblike prezentira­nja izvoznih mogućnosti hrvatskog gospodarstva;

7. usklađuje i koordinira aktivnosti gospodarske
promocije i potica­nja izvoza s ostalim tijelima državne uprave, te s drugim
institucijama (HGK, HUP);

8. promovira i predstav­lja interese hrvatskog
gospodarstva u inozemstvu;

9. pruža konzalting usluge.

(2) U obav­lja­nju poslova promica­nja ulaga­nja,
Agencija:

1. pomaže domaćim i stranim ulagačima prilikom
odabira i realizacije ulagačkih projekata u Republici Hrvatskoj;

2. pomaže ulagačima prilikom stjeca­nja ili dobiva­nja
dozvola potrebnih za realizaciju određenih ulagačkih projekata;

3. obavještava ulagače o gospodarsko-pravnom sustavu
Republike Hrvatske, a osobito o poreznom, carinskom, deviznom i va­njskotrgovinskom
sustavu, normama zaštite okoliša, zaštiti intelektualnog vlasništva, itd.;

4. potiče razvoj povo­ljnog ulagačkog okruže­nja i
ulagačke klime u Republici Hrvatskoj;

5. pruža stručnu pomoć u zaštiti interesa ulagača;

6.
organizira stalne ili povremene susrete i sastanke u zem­lji i inozemstvu s
ulagačima u hrvatsko gospodarstvo, te povezuje po­tencijalne ulagače s osobama
zainteresiranim za ulaga­nja;

7. izrađuje
publikacije, organizira seminare i na druge načine promiče ulaga­nja u hrvatsko
gospodarstvo;

8. izrađuje
procjene isplativosti pojedinih ulaga­nja kao osnovu za korište­nje poticajnih
mjera za potrebe Ministarstva gospodarstva.

(3)
Agencija inicira mjere, daje preporuke i prijedloge nadležnim ministarstvima i
Vladi Republike Hrvatske radi unapređe­nja gospodarskog okruže­nja i pravnog
sustava s ci­ljem poveća­nja izvoza i ulaga­nja u hrvatsko gospodarstvo.

Članak
3.

(1)
Osnivač Agencije je Republika Hrvatska. Osnivačka prava i dužnosti u ime osnivača
obav­lja Vlada Republike Hrvatske.

(2)
Agencija ima svojstvo pravne osobe i upisuje se u re­gistar ustanova.

(3)
Sjedište Agencije je u Zagrebu.

(4)
Agencija može osnivati podružnice u zem­lji i inozemstvu, s time da se ­njihova
djelatnost uređuje Statutom Agencije.

Članak
4.

(1) Unutar­nje ustrojstvo, deta­ljna djelatnost Agencije,
osni­va­­nje predstavništava i podružnica Agencije u zem­lji i inozemstvu, te
drugi uvjeti poslova­nja Agencije uređuju se Statutom Agencije.

(2) Statut Agencije donosi Upravno vijeće Agencije,
uz su­glas­nost osnivača, a na prijedlog ravnate­lja Agencije.

Članak 5.

Sredstva za rad Agencije osigurat će se iz državnog
pro­ra­čuna Republike Hrvatske i iz vlastitih prihoda Agencije.

Članak 6.

Tijela Agencije su Upravno vijeće Agencije (u da­lj­njem
tekstu: Upravno vijeće) i ravnate­lj Agencije.

Članak 7.

(1) Agencijom uprav­lja Upravno vijeće, koje­g čine
predsjednik i šest članova.

(2) Ministar gospodarstva po položaju je predsjednik
Upravnog vijeća.

(3) Članovi Upravnog vijeća po položaju su ministar
va­nj­skih poslova, ministar financija i ministar turizma, a tri člana Upravnog
vijeća Vlada Republike Hrvatske imenuje iz redova ug­led­nih gospodarstvenika.
Vlada između članova Upravnog vijeća imenuje zamjenika predsjednika Upravnog
vijeća.

(4) Vlada Republike Hrvatske imenuje predsjednika i članove
Upravnog vijeća na razdob­lje od četiri godine.

(5) Način donoše­nja odluka Upravnog vijeća i druga
pita­nja u vezi s radom Upravnog vijeća uređuju se Statutom Agencije.

Članak 8.

(1) Upravno vijeće donosi godiš­nji Program rada
Agencije, kojim se deta­ljno uređuju aktivnosti i poslovi Agencije za
kalendarsku godinu, nadzire izvrše­nje Programa, odlučuje o financijskom planu,
donosi završni račun Agencije, određuje vrstu usluga koje Agencija pruža uz
naknadu, te utvrđuje visinu naknade za pružene usluge, obav­lja i druge poslove
u skladu sa Statutom Agencije.

(2)
Upravno vijeće osniva Stručno vijeće Agencije u sastavu i s djelokrugom koji se
uređuje Statutom Agencije. Stručno vijeće Agencije čine predstavnici
ministarstava nadležnih za va­njske poslove, financije, po­ljoprivredu i šumarstvo,
obrt, malo i sred­nje poduzetništvo, europske inte­gracije, pomorstvo, promet i
veze, javne radove, obnovu i gradite­ljstvo, zaštitu okoliša i prostornog uređe­nja,
Hrvatske agencije za malo gospodarstvo, te predstavnici Fonda za razvoj i zapoš­ljava­nje
i Fonda za re­gionalni razvoj Republike Hrvatske, Hrvatske gospodarske komore i
Hrvatske udruge poslodavaca.

(3) U radu Stručnog vijeća mogu sudjelovati s pravom
odlu­či­va­nja predsjednik i članovi Upravnog vijeća.

Članak 9.

(1) Agenciju zastupa i predstav­lja ravnate­lj
Agencije.

(2) Ravnate­lja Agencije imenuje Vlada Republike
Hrvatske na prijedlog ministra gospodarstva za razdob­lje od četiri godine.
Nakon prvog imenova­nja, ravnate­lja imenuje i razrješava Upravno vijeće
Agencije, na prijedlog predsjednika Upravnog vijeća.

(3) Na prijedlog ravnate­lja Agencije, Upravno vijeće
imenuje zamjenika ravnate­lja Agencije.

(4) Zamjenik ravnate­lja Agencije zamje­njuje ravnate­lja
u slučaju ­nje­gove odsutnosti ili spriječenosti i obav­lja druge poslove određene
Statutom Agencije.

Članak 10.

Stupa­njem na snagu ove Uredbe, Vlada Republike
Hrvatske će, na prijedlog ministra gospodarstva, imenovati privremenog ravnate­lja
Agencije, koji će obaviti poslove u vezi s upisom Agencije u sudski re­gistar i
organizirati početak rada Agencije. Mandat privremenog ravnate­lja Agencije
traje do imenova­nja ravnate­lja Agencije, ne duže od šest mjeseci od stupa­nja
na snagu ove Uredbe.

Članak 11.

(1) Agencija će koristiti svoja sredstva, uk­ljučivo
i dobit os­tva­renu svojim poslova­njem isk­ljučivo za obav­lja­nje i razvoj
dje­lat­nosti Agencije, sukladno ovoj Uredbi i Statutu Agencije.

(2) Agencija za obveze prema trećima odgovara cijelom
svo­jom imovinom.

(3) Gubici Agencije pokrivaju se iz sredstava
Agencije.

Članak 12.

Agencija može u pravnom prometu stjecati prava i
preuzimati obveze, a Statutom Agencije se određuje vrijednost ugovora ili
drugog pravnog posla iznad koje­g ovlašteni organ Agencije mora imati
suglasnost Upravnog vijeća Agencije.

Članak 13.

Nadzor nad zakonitošću rada Agencije obav­lja
Ministarstvo gospodarstva.

Članak 14.

Ova Uredba stupa na snagu osmog dana od dana objave u
»Narodnim novinama«.

Klasa: 404-01/02-01/03
Urbroj: 5030116-02-3
Zagreb, 29. kolovoza 2002.

Predsjednik
**Ivica Račan,** v. r.

Uredba, NN 102/2002-1669